钦定古今图书集成/明伦汇编/闺媛典/第032卷 > 陈孝女
## 钦定古今图书集成/明伦汇编/闺媛典/第032卷 > 陈孝女

按《广东通志》：“陈孝女，博罗人。父志卒，无后。女幼，痛父，
矢志不嫁。营葬毕，以宅为龙华寺，田为祀田，令僧主
之。大同二年卒。广州刺史萧誉立祠寺侧，表曰：‘孝女，
南汉封为昌福夫人。明洪武二十四年，稽天下僧田，
改命僧志净主祀，后田归豪右，嘉靖三十七年始复。
有郡人叶春及为之记’。”